Document ID: /roh_data/filtered/fineweb-2-filterrobots_roh.jsonl.gz/46845

A Zuoz èn Ramun Ratti e Christian Florin reelegids en il Cussegl communal. Els pon cumenzar lur terza e davosa perioda d'uffizi da trais onns.
Vitiers è Christian Ferrari elegì sco commember en la cumissiun da construcziun. El ha gudagnà il cumbat cunter Marco Salzmann ch'ha medemamain candidà per il post. Ferrari ha retschavì 138 vuschs – Salzmann 75 vuschs.
La participaziun a las elecziuns tradiziunalas da Chalandamarz ha muntà a 35,6%. Quella quota correspunda al rom dals ultims onns.
RTR novitads 16:00